burgasdotpro/wikipedia huggingface dataset:
Stávková kancelária

Stávková kancelária je podnik, ktorý ponúka stávky; v užšom zmysle jeho „prevádzkáreň“.
Stávkové kancelárie sa rozdeľujú na kamenné stávkové kancelárie a on-line stávkové kancelárie.
Kamenné stávkové kancelárie na Slovensku.
Kamenné stávkové kancelárie sú tie, ktoré prevádzkujú svoju činnosť v rôznych pobočkách. Na Slovensku existujú kamenné stávkové kancelárie spoločností: 
On-line stávkové kancelárie.
Na Slovensku vlastní licenciu pre on-line stávkovanie niekoľko spoločností. Prevádzkujú ju:
Obyvateľom Slovenska svoje služby ponúkajú aj stávkové spoločnosti zo zahraničia. O legálnosti tipovania v cudzine však prebehla diskusia v celej Európskej únii.
Na Slovensku od roku 2019 platí zákon, ktorý umožňuje u nás legálne podnikať len stávkovým kanceláriam so slovenskou licenciou. Ak teda stávková kancelária nemá licenciu od URHH, podniká u nás nelegálne a slováci by tam tipovať nemali.
Overenie, či stávková kancelária má platnú licenciu na poskytovanie stávkových služieb na Slovensku, je základný predpoklad pre legálnu a bezpečnú stávkovú činnosť.
Slovenské verzie svojich stránok ponúkajú zatiaľ zahraničné stávkové spoločnosti Bwin, Bet365, Expekt a iné. Na slovenský trh však vnikajú aj rôzne stávkové kancelárie, ktoré majú české menu. Napríklad Betfair, Bet-at-home alebo Sportingbet. Slováci však môžu tipovať aj v stávkových kanceláriách bez českého či slovenského jazyka, ale len pokiaľ majú slovenskú licenciu.
Podstata fungovania.
Stávkové kancelárie zarábajú prostredníctvom payoutu.
Príklad: Na zápas Dominik Hrbatý - Karol Kučera sú vypísané kurzy: 1.8-1.8. Tipujúci č. 1 vsadí sumu 1 euro na Dominika Hrbatého. Tipujúci č. 2 vsadí sumu 1 euro na Karola Kučeru. Nech vyhrá ktokoľvek - stávková kancelária vyplatí len 0,80 eur na výhre 1 euro späť na vklade a pritom vklady boli 2 eurá. Získava teda 0,2 eur. Kurzy sú určované podľa predpokladaného správania tipujúcich. Väčšinou platí, že čím je kurz vyšší, tým je nižšia šanca na výhru. Niekedy sú kurzy v ponuke dodatočne upravované (napr. ak tipujúci vsadili značnú sumu na Dominika Hrbatého, stúpne kurz na Karola Kučeru a na Dominika Hrbatého klesne).
Stávkové kancelárie ponúkajú rôzny payout, čo využívajú aj ako konkurenčnú výhodu v marketingu. Medzi stávkové kancelárie s najväčším payoutom patria betting exchange ako Betfair a spomedzi bežných stávkových kancelárií napríklad Pinnacle Sports.
Max Schreck

Friedrich Gustav Maximilian Schreck (* 6. september 1879, Berlín – † 20. február 1936, Mníchov) bol nemecký herec. Dnes je najznámejší vďaka úlohe upírskeho baróna Orloka v svetoznámom filme Nosferatu.
Nosferatu

Nosferatu môže byť:
Salt Lake City

Salt Lake City je mesto v USA a hlavné mesto štátu Utah. Má rozlohu a približne 180-tisíc obyvateľov, v metropolitnej oblasti žije vyše milióna obyvateľov. V oblasti žije veľká komunita mormónov, ktorí majú v meste svoj hlavný chrám a mesto tiež založili. Mesto je taktiež hlavným sídlom tejto medzinárodnej církvi.
V meste sa konali zimné olympijské hry v roku 2002.
Kód letiska je SLC.
Dalimír Stano

Dalimír Stano (* 1955, Trenčín) je slovenský básnik, zakladateľ edície Dielne Autorov Literatúry. Žije v Košiciach.
Orbitál

Orbitál môže byť:
Mesačný svit

Mesačný svit môže byť:
Orbit

Orbit môže byť:
Donaustadt

Donaustadt (doslova "Dunajské mesto") je 22. obvod mesta Viedeň. Obvod leží v severozápadnej časti Viedne a je to najväčší obvod v meste, zaberá asi štvrtinu celkovej rozlohy mesta. Hraničí s 2. obvodom Leopoldstadt, 11. obvodom Simmering a 21. obvodom Floridsdorf, ako aj s časťou Dolného Rakúska.
Pozostáva z 8 bývalých samostatných dedín (Aspern, Breitenlee, Hirschstetten, Essling, Kagran, Kaisermühlen, Stadlau a Süßenbrunn) a jednej novej štvrte - Donau City (leží medzi Starým Dunajom (Alte Donau) a Novým Dunajom (Neue Donau)). Ďalšia časť Donaustadt s názvom Lobau obsahuje veľký les a lúky. Dokopy 59 percent rozlohy obvodu je zeleň, ktorá predstavuje 30 percent zelene vo Viedni. Oblasť sa dosť zmenila v rokoch 1870-1875. Pôvodná rieka Dunaj bola rozdelená na viacero ramien, ktoré zaberajú značnú plochu. Z dôvodu ochrany pred povodňami bol vybudovaný vedľajší kanál, ktorý vytvára ostrov Donauinsel.
Menengai

Menengai je masívny štítový vulkán (objem ja asi 30 km3), nachádzajúci sa vo Východoafrickom rifte v Keni, asi 150 km severovýchodne od hlavného mesta Nairobi. Vrchol sopky je tvorený kalderou s rozmermi 12 × 8 km. Proces formovania kaldery začal pred 29 000 rokmi veľkou explozívnou erupciou sprevádzanou veľkým objemom (približne 3×106 m3) vulkanických produktov prevažne trachytického zloženia. Na dne kaldery sa nachádzajú pomerne mladé lávové prúdy a viaceré aktívne fumaroly. Sopka je v súčasnosti neaktívna.
Štefan V. (Uhorsko)

Štefan V. (* 1239, Budín – † 6. august 1272, ostrov Csepel) bol slavónsky údelný vojvoda v rokoch 12451246, sedmohradský údelný vojvoda v rokoch 12571258 a 12601270, štajerský vojvoda v rokoch 12591260, mladší uhorský kráľ v rokoch 12621270 a uhorský kráľ v rokoch 12701272. Korunovaný bol prvýkrát v roku 1245 a druhýkrát v roku 1270. Bol posledným arpádovským panovníkom, ktorý niesol rodové meno Štefan.
Rodina.
Štefan sa vzbúril proti svojmu otcovi a prinútil ho prepustiť mu pol kráľovstva. Nevraživosť medzi ním a jeho otcom vyústila do vojny v rokoch 12641265
 a bola taká veľká, že Belo IV. poprosil Přemysla Otakara II., aby po jeho smrti ochraňoval jeho prívržencov. Aj Belova najstaršia dcéra Anna utiekla s korunovačnými klenotmi do Prahy. Z tohto sporu vznikla medzi Přemyslom Otakarom II. a Štefanom vojna a Štefan bol porazený v bitke pri Rábe. Krátko po podpísaní mieru Štefan ako 31-ročný náhle zomrel. Po jeho smrti zasadol Ladislav IV. Kumánsky.
Partizánska vojna

Partizánska vojna alebo gerila (špan. "guerrilla") alebo drobná vojna je forma vedenia ozbrojeného konfliktu, ktorá sa väčšinou vyhýba veľkým bitkám, ale sústredí sa na menšie prepadové akcie. Jej podstatou je fakt, že menšie ťažko polapiteľné vojenské útvary partizánov môžu spôsobovať ťažkosti aj lepšie vyzbrojenému a organizovanému nepriateľovi, ak ho budú napadať v správnom momente na slabých miestach najčastejšie zo zálohy.
Partizánsky spôsob boja sa vyznačuje malými skupinkami bojovníkov, ktorí operujú zväčša v neprehľadnom teréne, kde môžu ľahko uskutočňovať taktiku „udri a uteč“. Po útoku sa partizánska skupina rýchlo premiestni alebo schová, zväčša v dopredu pripravených úkrytoch v známom teréne skôr, než by ich ostatné nepriateľské jednotky mohli ohroziť. Ako neprestupný a neprehľadný terén partizáni s úspechom využívajú aj husto obývané oblasti, ktoré nepriateľ v dôsledku veľkej koncentrácie obyvateľstva nemôže dokonale kontrolovať a strážiť a ani plošne zničiť. Dôležitou činnosťou partizánov je uskutočňovanie sabotáží, špionáže a prieskumu, pri čom často nadväzujú styk s civilným obyvateľstvom. Podpora zo strany civilného obyvateľstva je väčšinou základným predpokladom existencie partizánskych jednotiek. Za pomoc partizánom sa civilisti v minulosti neraz vystavovali krutým represáliam zo strany nepriateľa. Vzhľadom na povahu a ciele partizánskej vojny, vedú partizánske jednotky boj často tými najkrutejšími metódami, ktoré môžu byť v rozpore s medzinárodnými dohodami, či sú priamo zločinmi proti ľudskosti a tým neraz nútia nepriateľa siahnuť po podobne tvrdých protiopatreniach.
Špeciálnym prípadom partizánskej vojny je aj tzv. mestská gerila, ktorá je prispôsobená na boj v husto zaľudnených oblastiach. Jej koncept sa začal výraznejšie rozvíjať od 60. rokov 20. storočia a bol aplikovaný hlavne povstaleckými skupinami v Južnej Amerike a teroristickými organizáciami v západnej Európe, alebo na Blízkom východe.
Príklady úspešných partizánskych vojen.
Nižšie je uvedený zoznam najznámejších ozbrojených konfliktov, v ktorých jedna strana konfliktu priamo vďaka aplikácii partizánskeho spôsobu boja zvíťazila nad silnejším nepriateľom, resp. kde mal tento spôsob boja nezanedbateľný vplyv na víťazstvo slabšej strany:
Homa

Homa je názov veľkého karbonatitového vulkanického komplexu, nachádzajúceho sa na polostrove na východnom brehu Viktóriinho jazera v Keni. Prevažná časť sopečnej aktivity sa odohrala v miocéne až pleistocéne a vyprodukovala komplex viacerých karbonatitických a ultramafických hornín maaru "Lake Simbi". Mladšie štádium vulkanického vývoja predstavujú menšie troskové kužele na západnej strane sopky ("Chiewo", "Got Ojawa", "Got Oloo", atď...).
Donauturm

Donauturm (doslova "Dunajská veža") je najvyššia veža a budova vo Viedni, ktorá bola postavená v roku 1964 podľa návrhu architekta Hannesa Lintla.
Nachádza sa v strede Donauparku a je to populárna turistická atrakcia. Má výšku 252 metrov, vo výške 150 metrov sa nachádza pozorovacia plošina a nad plošinou otáčajúca sa kaviareň a reštaurácia vo výške 160, resp. 170 metrov. Jedno otočenie okolo osi trvá 26, 39 alebo 52 minút. Vo veži sú dva výťahy, ktorými cesta hore trvá iba 35 sekúnd. Pri pozorovacej plošine je plošina na bungee jumping, ktorá sa používa v lete.
Na veži sa nachádzajú antény mobilných operátorov, súkromných rádiostaníc VHF a ďalších komunikačných služieb. Hoci sa podobá na televíznu vežu, nepoužíva sa ako televízny vysielač.
Elmenteita Badlands

Elementeita Badlands je názov kopcovitej oblasti medzi jazerom Elmenteita a vulkánom Eburru v Keni. Oblasť je pokrytá viacerými troskovými kužeľmi a lávovými prúdmi rôzneho veku, prevažne bazaltového zloženia. Najmladšie vulkanické produkty nie sú staršie ako 10 000 rokov.
Ol Doinyo Eburru

Ol Doinyo Eburru (niekedy aj krátko Eburru, alebo Burru) je komplexný vulkán, nachádzajúci sa severozápadne od jazera Naivasha v Keni. Hlavný vývoj komplexu prebiehal v pleistocéne, keď staršie, prevažne fonolitické a trachytické lávové prúdy prekryli obsidiánové ryolitové lávy. Jeho hlavná stavba je síce silne erodovaná, ale niektoré ryolitové dómy, prevažne na východnom svahu sú relatívne mladé (začiatok holocénu). Masív Eburru pretína severojužný zlomový systém, kde sa nachádzajú aktívne fumaroly.
Olkaria

Olkaria (alebo Olenguruoni, Hobley) je názov vulkanického komplexu, nachádzajúceho sa južne od jazera Naivasha v Keni. Komplex je tvorený osemdesiatimi, prevažne ryolitovými vulkanickými centrami. Najmladšia aktivita (určená rádiometrickým datovaním) má necelých 250 (± 50) rokov. V oblasti je pretrvávajúca fumarolická aktivita.
Vienna International Centre

Vienna International Centre () alebo Internationales Zentrum Wien (), známe aj ako UNO City, vo Viedni je komplex budov a akademickej pôdy, ktorý spravuje Organizácia Spojených národov vo Viedni.
VIC navrhol rakúsky architekt Johann Staber a bolo postavené v rokoch 1973 až 1979 severne od rieky Dunaj. Obsahuje 6 budov v tvare Y, ktoré obklopujú valcovú konferenčnú budovu v celkovej rozlohe 230-tisíc štvorcových metrov. Najvyššia budova je vysoká 120 metrov a má 28 poschodí.
V komplexe VIC pracuje okolo 5000 ľudí a poskytuje aj stravovacie, bankové, poštové a nákupné služby. Väčšie konferencie sa usporadúvajú v susednom Austria Center Vienna, konferenčnom a výstavnom centre s kapacitou 6000 ľudí.
VIC je oblasť nadregionálneho významu.
Organizácie.
Hlavné sídlo OSN spolu s mestami New York, Ženeva a Nairobi, je sídlom nasledovných organizácií:
Ďalšie dve organizácie, OBSE a OPEC, majú sídlo mimo VIC.
Longonot

Longonot (alebo Olonongot) je názov stratovulkánu, nachádzajúceho sa asi 30 km juhovýchodne od jazera Naivasha a 50 km severozápadne od hlavného mesta Kene - Nairobi. 2 776 m vysoký vulkán je tvorený prevažne trachytický horninami a jeho vrchol je ukončený kalderou s rozmermi 8 × 12 km. Mladšie lávové prúdy sa nachádzajú na juhozápadných svahoch a masajské podania hovoria o erupcii koncom 19. storočia.
Vrchol a jeho okolie sú súčasťou národného parku Mount Longonot National Park.
Suswa

Suswa je najjužnejšie umiestnený vulkán kenskej časti Východoafrického riftu. Nachádza sa asi 50 km západne od Nairobi. Po vytvorení hlavnej vulkanickej stavby nasledovali početné erupcie pemzovo-lávových prúdov, ktoré vyformovali kalderu s rozmermi 8 × 12 km. Následné postkalderové erupcie fonolitovo-trachytických láv dotvorili súčasný tvar sopky. Najmladšie erupcie pochádzajú z parazitických kráterov a podľa ich výzoru nie sú staršie ako pár stoviek rokov.
Chyulu Hills

Vulkanické pole Chyulu Hills sa nachádza v južnej časti Kene, asi 150 km východne od Východoafrického riftového systému. 100 km dlhé pole je tvorené približne stovkou menších troskových kužeľov a k nim pridružených lávových prúdov. Počiatky vulkanickej aktivity poľa siahaju do stredného pleistocénu a posledné erupcie boli zaznamenané v 19. storočí (Shaitani a Chainu).
S klesajúcim vekom hornín poľa stúpa obsah SiO2 - staršie horniny majú nižší obsah oxidu kremičitého (foidické), kým mladšie (holocénne) vyšší (alkalické bazalty).
Meru

Meru môže byť:
Rungwe

Rungwe je názov neaktívneho stratovulkánu, týčiaceho sa nad mestečkom Tukuyu v južnej Tanzánii. Vrchol sopky je ukončený 4 km širokou kalderou. Západné steny vulkánu sú pokryté zvyškami závalových kamenných lavín, pochádzajúcich z kolapsu vrcholového krátera.
V kaldere sa nachádzajú neerodované trachytové lávové prúdy a dómy, čo indikuje ich mladý vek. Ďalšie mladé, prevažne bazaltové produkty vulkanizmu sa nachádzajú na severozápadných svahoch vulkánu.
Meru (sopka)

Meru (niekedy nazývaná aj Ol Doinyo Orok - "čierny vrch") je v súčasnosti neaktívna sopka, nachádzajúca sa asi 70 km západne od Kilimandžára v Tanzánii. Sopka je súčasťou národného parku Arusha National Park. S výškou 4 565 m je to zároveň štvrtá najvyššia hora Afriky. Vrchol stratovulkánu je tvorený 5 km širokou kalderou, ktorá sa vytvorila približne pred 7 800 rokmi pri kolapse vrcholu sopky. Kamenné lavíny a laháry uvoľnené pri tomto procese dosiahli až západné svahy masívu Kilimandžára. Začiatkom 20. storočia boli zaznamenané menšie erupcie z parazitických kráterov na oboch svahoch sopky.
Podobná katastrofická erupcia, pri ktorej došlo k deštrukcii vrcholu a stien vulkánu, sa odohrala v nedávnej minulosti v Spojených štátoch - erupcia sopky Saint Helens z 18. mája 1980.
Larry Mullen, Jr.

Larry Mullen Jr., celým menom Lawrence Joseph Mullen, Jr. (* 31. október 1961, Artane, Dublin) je írsky bubeník, zakladateľ kapely U2.
Sorry

„Sorry“ je skladba americkej speváčky-skladateľky Madonny, z jej desiateho štúdiového albumu "Confessions on a Dance Floor" (2005). Napísali a produkovali ju Madonna a Stuart Price, pričom vydaná bola ako druhý singel z albumu dňa 7. februára 2006. Skladba sa tiež objavila na jej kompilácii najväších hitov "Celebration" (2009). Táto rýchla tanečná skladba bola vytvorená ako prvá pre album a takisto bolo vytvorených množstvo remixov ešte pred dokončením originálnej verzie. Jeden z remixov vytvorila skupina Pet Shop Boys, pričom pridala do skladby svoj text. Po textovej stránke hovorí skladba o osobnej sile postavenia jednotlivca a o sebestačnosti.
Súvisiace hudobné video, ktoré režíroval Madonnin choreograf Jamie King, je pokračovaním hudobného videa skladby „Hung Up“.
Kompozícia.
Hudobne je skladba „Sorry“ rýchla tanečná skladba obsahujúca vrstvené beaty a silné vokály refrénu. Je nahraná v bežnom takte v stredne rýchlom tanečnom tempe 132 úderov za minútu. zložená je v tónine C mol. Vokálny rozsah Madonny je v rozmedzí od F3 to G4. Postupnosť akordov je E♭–Cm–A♭–B♭ počas úvodu s hovoreným slovom. Počas refrénu sa mení na Fm–Gm-Cm, a pokračuje do A♭–Cm–A♭–Fm počas prostredných veršov. Nakoniec končí opakujúcou sa vetou "I've heard it all before".
Get Together

Get Together je dance pieseň, ktorú naspievala speváčka Madonna. Text, hudbu a produkciu tvorili Madonna, Stuart Price, Anders Bagge a Peer Astrom.
Pieseň vyšla koncom roka 2005 na jej albume "Confessions on a Dance Floor". Singel „Get Together“ bol tretím v poradí z tohto albumu. Vyšiel v júni 2006.
Music (pieseň Madonny)

Music je popovo-tanečná pieseň, ktorú naspievala speváčka Madonna. Text,hudbu a produkciu tvorili Madonna a Mirwais Ahmadzai.
Pieseň vyšla na albume "Music" v roku 2000. Singel k piesni vyšiel v auguste 2000. Predalo sa 3 500 000 kusov. Umiestnil sa na prvých priečkach v takmer všetkých svetových hitparádach.
Pravák

Pravák je človek, ktorý pri vykonávaní rôznych činností používa najmä pravú ruku.
Praváci tvoria až 90% svetovej populácie. Z pohľadu ľaváka majú obrátené mozgové hemisféry. Pravorukosť sa z latinčiny nazýva "dextralita" a ľavorukosť "sinistralita".
Čierna skrinka

Čierna skrinka môže byť:
Filip IV.

Filip IV. môže byť:
Muteki Kanban Musume

Muteki Kanban Musume (slov.: "Nepremožiteľná servírka") je manga séria od mangaky Džun Sadogawovej, ktorá vychádzala v chlapčenskom časopise "Shonen Champion". Počas viac než štyroch rokov vyšlo 17 zväzkov. Príbeh pokračuje v druhej sérii s názvom Muteki Kanban Musume N od rovnakej autorky. Nová séria je už tiež ukončená s piatimi zväzkami. Podľa mangy vznikol aj rovnomenný televízny anime seriál od režiséra Nobua Tomizawu.
Príbeh.
Hlavná hrdinka "Miki Onimaruová" je servírkou v rodinnej reštaurácii. Veľmi rýchlo a ľahko sa však dokáže rozhnevať a potom vyhľadáva boj. Dostáva sa tak do rôznych komických situácií a tiež pôsobí problémy ich reštaurácii.
Zoznam anime častí.
Dve časti sú zakaždým spojené do jednej epizódy. Preto je 24 častí a 12 epizód. Názvy častí sú preložené z japonského originálu.
Mai Jamaneová

Mai Jamaneová (po japonsky 山根麻衣, 山根麻以 / "Jamane Mai", po anglicky tiež "Mai Yamane", * 9. október 1958, Izumo (出雲市), Japonsko) je japonská džezová a bluesová speváčka, ktorá vytvorila spolu s Joko Kannoovou soundtrack k anime "Cowboy Bebop".
Pôsobí od roku 1980. Začínala v japonskej súťaži pre mladých spevákov a šesť mesiacov po nej vydala prvý album. Istý čas účinkovala v japonskej popovej kapele "Fence of Defense". Hosťovala na mnohých albumoch rôznych umelcov. V roku 1993 vydala s Kubotom Haruom spoločný album s názvom "Yamane Mai &amp; Kubota Haruo Unit". Do roku 1995, kedy vznikla formácia "New Archaic Smile", vydala albumy ako "The Day Before Yesterday" (1984), "Flying Elephants" (1985), "Embassy" (1986), "Woman Tone" (1988) a "1958" (1989). 20. 6. 2007 vystúpila Mai Jamaneová v Soule, Kórea, ako členka tímu Joko Kannoovej. Bol to jej prvý zahraničný koncert po piatich rokoch od jej posledného vystúpenia v Paríži (2002). 
New Archaic Smile.
Kapela "New Archaic Smile" je japonská hudobná skupina, kde pôsobí Mai Jamaneová ako vokalistka. Filozofiou tejto skupiny je priniesť trocha úsmevu do sveta 21. storočia. Okrem Mai tu účinkujú aj ďalší dvaja členovia rodiny Jamaneovcov, Maiina sestra Eiko Jamaneová a brat Satoru Jamane. Zvyšok kapely tvoria bratia Satoši a Acuši Sanovci. V roku 1997 vznikol projekt "Fucuu no Uta" v spolupráci s Džun Čikumaovou (po japonsky 竹間淳 / Čikuma Džun). Po ňom vznikli ešte ďalšie tri projekty: "Kin no himo" (2001), "Jasašii kimoči" (2003) a "Jakitori no uta" (2004).
Vokály (anime).
Cowboy Bebop OST:
Black Jack OST:
Mirage of Blaze OST:
Macross Plus OST:
Vision of Escaflowne OST:
Elegant World OST:
Mai Jamaneová vystupovala v roku 2002 v Paríži a tiež na NGO Global Village počas Expo 2005 v Aiči, Japonsko.
Klub Melenčiarov

Klub Melenčiarov je občianske združenie, ktorého cieľom je zoskupovať záujemcov o históriu Dubnice, mestskej časti Bojníc, podporovať a rozvíjať poznanie jej histórie.
Defenestrácia

Defenestrácia je násilné vyhodenie z okna. 
V stredoveku a v ranom novoveku neboli defenestrácie zriedkavým javom. Predstavovali druh násilia na pomedzí lynču (často im prechádzal formálne vynesený „rozsudok“ nad obeťami), Božieho súdu a spoločne podniknutej vraždy.
Najznámejšie defenestrácie sa odohrali v rokoch 1419 a 1618 v Prahe, pozri Pražská defenestrácia.
Veslovanie

Veslovanie je druh rekreačného alebo súťažného športu. Je to olympijský šport. Základným vybavením veslára je loď, nazývaná skif, a veslá.
História.
Plavidla poháňané veslami, veslice, sú známe už tisíce rokov. Pred 18. storočím existuje len málo záznamov o pretekoch veslíc. V 13. storočí Benátčania oslavovali festivaly nazývané "regata", ktorých súčasťou boli aj preteky člnov. Veslárske preteky sa volajú "regata" dodnes.
Vybavenie.
Loď.
Dnešné pretekárske veslárske lode sa nazývajú skify. Skify sú dlhé, úzke, a majú zašpicatené konce pre menší odpor vody. Pôvodne sa vyrábali z dreva, ale dnes sa vyrábajú hlavne z laminátu, ktorý je ľahší aj pevnejší ako drevo.
Rozdelenie.
Párová loď znamená, že každý veslár má jeden pár vesiel. Nepárová loď znamená, že každý veslár má len jedno väčšie nepárové veslo. Nepárové veslá sú rozmiestnené podľa vkusu posádky, vždy však rovnaký počet vesiel na oboch stranách.
Výrobcovia lodí.
Na Slovensku sa používajú aj lode vyrobené v bývalom Východnom Nemecku.
Veslá.
Veslá slúžia na pohon lode. Delia sa na:
Veslo je zakončené listom, čo je rozšírená plocha na konci vesla, ktorou sa zaberá vo vode. Má tvar slzy alebo tvar pripomínajúci sekeru, ktorý má rôzne výhody. Najpodstatnejšia je tá, že veslár môže využiť celú plochu listu bez toho aby veslo ponoril veľmi hlboko.
Preteky.
Preteká sa v kategóriách vekových, ktoré sa ďalej delia na disciplíny podľa typu lode. Poznáme rôzne druhy pretekov:
Posádka.
Kormidelník je člen posádky, ktorý
Nils Åberg

Nils Åberg (* 24. júl 1888, Norrköping, Švédsko – † 28. február 1957, Uppsala) bol švédsky archeológ. Venoval sa obdobiu od neolitu až po stredovek. Zástanca severskej typologicko-chronologickej metódy.
Bioflavonoid

Bioflavonoid (staršie sa - najmä komplex bioflavonoidov - označoval ako vitamín P, permeabilný faktor/permeabilný vitamín) je každý flavonoid s biologickým účinkom.
Bioflavonoidy sú látky patriace medzi rastlinné sekundárne metabolity. Sú známe pre svoje antioxidačné účinky. Obvykle majú kladný vplyv na ľudský organizmus, zvlášť na cievy. 
Významné flavonoidy:
V súvislosti s pôsobením na ľudské zdravie sa flavonoidy často spomínajú pri víne, kde je ich dosť veľa. Preto sa víno považuje za výborné pre ľudí so srdcovo-cievnymi ťažkosťami. Flavonoidy regenerujú a spevňujú cievy. 
Príkladom môže byť látka rutín, známa z prípravku askorutín, bežne podávaného v nemocniciach. Tento liek možno kúpiť bez predpisu v lekárňach. Existuje aj veľké množstvo ďalších liekov tohto typu. V závislosti od miery cievnych ťažkostí môžu napr. človeka s kŕčovými cievami už po 2 dňoch prestať bolieť nohy. Rutín nájdeme aj v čučoriedkach.
Ďalším flavonoidom je napr. citrín obsiahnutý v blankách dužniny citrusových plodov a v horkej bielej šupke pod kôrou plodu.
Veľké množstvo flavonoidov je aj v plodoch rastliny arónia. Usušené plody môžeme zakúpiť v lekárni a pripravovať si z nich čaj.
Ústredný orgán štátnej správy

Ústredný orgán štátnej správy (skr. ÚOŠS) je orgán ústrednej štátnej správy, teda orgán štátnej správy iný než miestny orgán štátnej správy alebo ešte inak povedané orgán štátnej správy s celoštátnou pôsobnosťou. Ústredné orgány štátnej správy sú podskupina ústredných štátnych orgánov.
Slovensko.
Ústredné orgány štátnej správy Slovenskej republiky sú vymenované v zákone č. 575/2001 Z. z. o organizácii činnosti vlády a organizácii ústrednej štátnej správy. Sú to ministerstvá a tzv. ostatné ústredné orgány štátnej správy, v teórii aj vláda. Podobná je právna situácia v Česku. Pojem sa prvýkrát vyskytol v česko-slovenskom zákone z roku 1953, bežnejšie sa používal od 60. rokov.
Ministerstvá.
Na Slovensku pôsobia tieto ministerstvá, na ktorých čele je člen vlády:&lt;ref name="2001/575zz-p3"&gt;&lt;/ref&gt;
Ostatné ústredné orgány štátnej správy.
Ostatné ústredné orgány štátnej správy pôsobiace na Slovensku sú:
Nike (bohyňa)

Nike (iné názvy: Niké, Níké, Nika, Níka; gr. Νίκη – Niké/iný prepis Níké – doslova "víťazstvo"; lat. Victoria) bola v gréckej mytológii bohyňa víťazstva.
Bola dcérou Áresa (boj) a Styx (nenávisť), sestrou Kratosa (sila), Bié (moc) a Zela (rivalita). Nike a jej súrodenci slúžili Diovi. Podľa legendy ju Styx doniesla ku Diovi, keď zháňal spojencov na blížiacu sa Vojnu Titanov. Nike predpovedala postavenie jeho osobného vozataja (tento motív bol často zobrazovaný v starovekom umení).
Buriština

Buriština (iné názvy: burušaski, burušaskí, kandžutčina, chadžuná, veršický jazyk) je izolovaný jazyk na severe Kašmíru (India). Je to jazyk Burišov.
Hovorí ním asi 100 000 (iné zdroje 50 000) osôb v krajoch Hunza (Kandžut), Nágar a Jasin na úpätí Karakorumu. Jazyk existuje len v ústnej podobe.
Príbuzenské vzťahy sú nejasné, najpravdepodobnejšia je príbuznosť s kaukazskými jazykmi.
Film

Film môže byť:
Baskičtina

Baskičtina () je izolovaný jazyk (patrí neformálne medzi tzv. mediteránne jazyky). Je to jazyk Baskov.
Používa sa v Baskicku (Španielsko, Francúzsko) pri Biskajskom zálive. V španielskom Baskicku má spoločne so španielčinou štatút úradného jazyka. Pôvod baskičtiny je neznámy, existujú len niektoré hypotézy o kontakte s kaukazskými jazykmi či inými nezaradenými európskymi jazykmi. Hovorí ním približne milión ľudí.
Baskičtina je známa tým, že ide o jazyk pre cudzincov v dôsledku svojej zložitosti veľmi ťažko naučiteľný, podľa Wilhelma von Humboldta existuje až 216 baskických časovaní a podľa jazykovedca Schuchardta má jazyk až 50 000 slovesných tvarov.
Cyperská libra

Cyperská libra bola mena Cypru, ktorá platila do roku 2008, kedy bola nahradená eurom.
Mince cyperskej libry mali hodnoty 1, 2, 5, 10, 20, 50 centov.
Bankovky cyperskej libry mali hodnoty 1, 5, 10, 20 liber
Vlastné meno

Vlastné meno alebo proprium je meno vzťahujúce sa iba na určitú, jedinečnú osobu/vec. Je opakom všeobecného mena.
Môže to byť vlastné podstatné meno, vlastné prídavné meno, vlastné zámeno alebo vlastná číslovka. Príklady: Biely tesák, Bystrica, (pani) Červená, (pán) Nikto, (film) Sedem, Biely dom.
Americký kokeršpaniel

Americký kokeršpaniel je psie plemeno. Tento mocný, atletický pes si vyžaduje veľa cvičenia, ako aj pravidelné ošetrovanie.
História.
Anglický kokeršpaniel sa dostal do Ameriky v 80. rokoch 19. storočia. Čoskoro z neho vyšľachtili celkom nové plemeno, ktoré vyhovovalo nárokom amerických športových poľovníkov. Už v 30. rokoch 20. storočia sa oba typy kokeršpanielov od seba výrazne odlišovali a v 40. rokoch ich vyhlásili za dve odlišné plemená. Americký kokeršpaniel sa dnes považuje za viac výstavného a viac spoločenského psa ako kokeršpaniel anglický. Chov ammerického kokeršpaniela zaznamenal rozvoj najmä v 60. rokoch 20. storočia a ani dnes nepatrí k málo rozšíreným plemenám. 
Povaha.
Americký kokeršpaniel sa svojou odvahou, vitalitou a pracovitosťou uplatňuje ako poľovný pes, aj ako rodinný miláčik.
Proces (román)

Proces () je román Franza Kafku, ktorý vznikol v rokoch 1914 a 1915. Franz Kafka má vo svojich dielach naturalizmus, prevláda tam i existencializmus. Slovo Proces má v Kafkovom svete trochu iný obraz ako v normálnom. Hlavnou postavou je pán K.
Charakteristika pána K..
Je to akoby samotný autor. Absolútne znechutený spoločnosťou. Úprimný a čestný chodí do práce. Má jednotvárny život. Z domu do práce a z práce domov. Sem tam sa ide nejako zabaviť. Jeho život sa zmení na jeho 30. narodeniny. Nikto by nechcel taký darček, aký dostane Jozef K. Jozef však nemá minulosť. Nevieme o ňom, z akej vrstvy pochádza. Nevieme o jeho rodičoch.
Dej.
Na tridsiate narodeniny zaklope niekto na dvere. Pán K. dostane návštevu, o akej sa mu ani nesnívalo. Do jeho izby vstúpi niekoľko pánov. Oznámia mu, že je zatknutý. Pán K. je z toho znechutený. Dôvod zatknutia sa nedozvie, nevie čo spáchal a aké obvinenie voči nemu súd vzniesol. Vyšetrujú ho na slobode a súdny proces sa koná na tajomných miestach ( povaly starých činžiakov ). Celý čas blúdi ako mátoha. Nevie sa zmieriť so skutočnosťou. Jozef K. si nepripúšťa, že je voči nemu vedený proces, keďže si je istý svojou nevinou. Neskôr sa snaží preniknúť do systému súdu, ktorý ho vyčerpáva a ohrozuje jeho postavenie v banke. Nedarí sa mu nadviazať kontakt s ľuďmi. Pomaly sa cíti vinný už len tým, že existuje. Kniha sa končí 31. narodeninami Jozefa K.. Dvaja muži ho odvedú do kameňolomu a popravia bez toho, aby mu oznámili rozsudok.
Injekcia

Injekcia môže byť:
Energeticky pasívny dom

Energeticky pasívny dom alebo pasívny dom je dom, ktorý je energeticky úspornejší ako nízkoenergetický dom. V zime aj v lete poskytuje vysokú kvalitu vnútorného prostredia a súčasne umožňuje výrazne znížiť spotrebu energie na vykurovanie a prevádzku vôbec. Nepotrebuje konvenčné vykurovanie či klimatizáciu a svojou úspornosťou šetrí aj prírodné zdroje.
Je to stavba (dom) s ročnou (s)potrebou tepla na kúrenie desaťkrát menšou než majú bežné stavby, teda do 15 kWh na m² úžitkovej plochy (za rok) počítanej podľa metodiky PHPP. Zároveň spĺňa niekoľko ďalších kritérií (tesnosť n50&lt;0,6 h−1 a potreba primárnej energie &lt;120 kWh/m²a) (vrátane domácich spotrebičov a vybavenia) a odporúčaní (napr. tepelná strata do 10 W/m²). Pasívne (ohrevom cez okná) a prípadne aj aktívne (kolektormi) využíva slnečnú energiu, má vetrací systém so spätným získavaním tepla a veľmi dobré izolácie (U nepriehľadných konštrukcie okolo 0,1 a u okien do 0,8 W/m².K). Pri neveľkom zvýšení investičných nákladov mnohonásobne znižuje náklady na prevádzku domu, šetrí neobnoviteľné zdroje a redukuje emisie CO2, zároveň zvyšuje komfort bývania, zabezpečuje letnú tepelnú pohodu bez potreby klimatizácie a na vykurovanie nepotrebuje konvenčný vykurovací systém – využíva solárne aj vnútorné tepelné zisky, zvyšok tepla môžeme priviesť vetraním.
Vznik života

Vznik života môže byť:
Tri klenoty

Tri klenoty (sanskr. "triratna", tib. "künsun") sú tri základné kamene budhistického učenia, v ktorých budhista prijíma útočisko:
Tri klenoty vo vadžrajánovom budhizme.
Súčasťou budhistického útočiska na diamantovej ceste sú aj "tri korene", ktorými sú láma (tib., učiteľ), "jidamy" a ochrancovia. Sú zdrojom požehnania, metód a ochrany.
Michail Alexandrovič Šolochov

Michail Alexandrovič Šolochov (; * 24. máj 1905, Vjošenskaja, Rusko - † 21. február 1984, Vjošenskaja) bol sovietsky spisovateľ. Jeho tvorba odhaľuje závislosť človeka stredných vrstiev od sociálno-historických podmienok.
Život.
Michail Šolochov sa narodil v dedine Kružilino na Done v roľníckej rodine. Svoje štúdium na gymnáziu nedokončil a zapojil sa do občianskej vojny. V roku 1923 začal vydávať v časopisoch a novinách svoje články, ktoré v roku 1926 vyšli ako zborníky Donské poviedky a Azúrová step. V roku 1925 začal písať štvordielnu románovú epopeju Tichý don. Vychádzala knižne v 4 dieloch medzi rokmi 1928 — 1940. Za toto dielo získal prestížne ocenenie Štátna cena ZSSR (1941). V roku 1939 bol zvolený za člena Akadémie vied ZSSR.
Počas druhej svetovej vojny pôsobil ako korešpondent "Pravdy".
V roku 1965 získal Nobelovu cenu za literatúru. V roku 1967 ocenený titulom Hrdina socialistickej práce.
Leonid Nikolajevič Andrejev

Leonid Nikolajevič Andrejev, (* 21. august 1871, Oriol, Rusko – † 12. september 1919, Kuokkala, Fínsko, od r.1948 Repino, Rusko) je jedným z najvýraznejších zjavov ruskej literatúry začiatku 20. storočia.
Na Moskovskej univerzite vyštudoval právo, no ako advokátsky koncipient pôsobil len krátkodobo. Jeho prvá kniha poviedok vyšla v roku 1901. V roku 1907 sa usadil vo fínskej dedinke Vammelsuu, 60km od Petrohradu. Tu podľa vlastného projektu postavil štrnásťmetrovú vežu, v ktorej sa konali literárne večierky.
Jeho tvorba bola blízka expresionizmu. Zaujímala ho psychika človeka, čo zobrazil v poviedkach a drámach.
Henri Barbusse

Henri Barbusse (* 17. máj 1873 Asnières-sur-Seine, Francúzsko – † 30. august 1935 Moskva, ZSSR) bol francúzsky básnik, prozaik a publicista. Do povedomia verejnosti sa dostal protivojnovými akciami.
Život.
Bol synom žurnalistu. Študoval filozofiu a literatúru. Bol prozaikom, publicistom a priekopníkom vojnového románu. Do jeho života prevratne zasiahla 1. svetová vojna, do ktorej sa prihlásil ako dobrovoľník. 
Do literatúry vstúpil zbierkou symbolistických básní "Plačky" (1895), ale neskôr prešiel k naturalizmu (román "Peklo", 1918). Vyvrcholením jeho tvorby je protivojnový román "Oheň" (vychádzal časopisecky od roku 1916), ktorý nemá fabulu ani hlavného hrdinu. Je to denník bojového družstva s naturalistickými scénami z bojísk prvej svetovej vojny. Je zaujímavý svojou bezprostrednosťou a drastickými kontrastmi.
Po vojne sa do povedomia dostal svojimi protivojnovými akciami. Založil tiež intelektuálnu organizáciu a časopis Clarté (jasno). Zomrel v Moskve roku 1935.
Bibliografia.
V tomto diele sa Barbussovi presvedčivo podarilo vykresliť atmosféru zákopovej vojny a predstaviť reakcie ľudí tvárou v tvár smrti. Veľkú pozornosť venoval všedným dňom vojny, náladám i rozhovorom medzi vojakmi. Vojaci prežívajú pocity sklamania a rozhorčenia pri stretnutí s naivnými obdivovateľmi vojny. Vrcholom románu sú drsné bojové scény, obrazy ľudského utrpenia a smrť z fyzického vyčerpania a duševného rozkladu. Z nich sa rodí túžba vojakov odstrániť vojny, odsúdiť tých, ktorí ich vyvolávajú. Postupne vojaci strácajú ilúzie o spravodlivej vojne Francúzska. Ideové vyvrcholenie románu je zároveň vyznaním autora, ktorý sa v mene spolubojovníkov rozhodne organizovať medzinárodnú solidaritu proti vojne.Toto dielo vzniklo na základe listov, ktoré posielal žene z frontu. Kompozícia diela pozostáva z postupne spájaných príbehov, ktoré sa odohrávajú v zákopoch, na bojisku, ale aj počas dovolenky v zázemí. Dôležitú úlohu pri dynamizácii deja v Barbussovom románe Oheň plnia dialógy. Autor použil jednoduchý kompozičný postup reťazenia zážitkov a drobných príbehov. Postupnou gradáciou deja a myšlienky dospel k účinnej záverečnej pointe. V jazykových prostriedkoch aj v celkovom ladení rozprávania bol úsporný, so sklonom k expresivite výrazu.
Karma Kagjü

Karma Kagjü je jednou zo štyroch hlavných vetiev školy Kagjü, jednej z najdôležitejších škôl tibetského budhizmu. Jej duchovný vodca sa nazýva Gjalwa Karmapa. Je považovaný za reinkarnáciu predošlého lámu. 
Školu Karma Kagjü založil Düsum Khjenpa (*1110 – † 1193), žiak Gampopu, ktorý sa stal prvým Gjalwa Karmapom. Druhý Karmapa, Karma Pakši (* 1206 – † 1283), bol ako prvý v Tibete vyhlásený za reinkarnujúceho sa lámu (tulku). 
Šestnástym Karmapom bol Rangdžung Rigpe Dordže. Po jeho smrti v roku 1981 vznikol spor ohľadom toho, či je ďalšou reinkarnáciou Ogyen Trinley Dordže alebo Trinle Thajä Dordže. Prvého podporuje čínska vláda aj 14. Dalajláma, druhého 14. Šamarpa a napr. láma Ole Nydahl. Spor zatiaľ nebol vyriešený.
Mediteránne jazyky

Mediteránne jazyky alebo stredozemské jazyky je tradičný kolektívny názov pre neznáme neindoeurópske jazyky raného Stredomoria. Z vývojového hľadiska sú to teda všetko izolované jazyky.
Sú to tieto jazyky:
Dóm svätého Štefana

Dóm svätého Štefana (nem. "Stephansdom", celým menom "Domkirche St. Stephan zu Wien" - „dóm(ový kostol) sv. Štefana vo Viedni“) je najväčšia katedrála vo Viedni.
Dejiny.
Z najstaršej stavby kostola sv. Štefana z 12. storočia sa nezachovali žiadne pamiatky. Západná fasáda s obrou bránou a vežami pochádza z druhej neskorej románskej stavby (12301263).
V rokoch 13041340 vznikla prvá časť gotickej novostavby, Albertínský spevácky chór. Vojvoda Rudolf IV., nazývaný Zakladateľ, položil v roku 1359 základný kameň k neskorogotickému rozšíreniu stavby, ktoré zahrňovalo zväčšenie stredovej časti kostola a výstavbu gotických veží. Južná veža s výškou 136,7 m; ktorú Viedenčania volajú „Steffl“, bola dokončená v roku 1433 a stala sa symbolom Viedne.
Po roku 1511 boli zastavené práce na severnej veži. Nedokončená gotická veža s výškou 68,3 m bola dostavaná v štýle renesancie až v rokoch 15561578. Zarážajúca asymetria veží dodáva dómu charakteristickú podobu. V 17. a 18. storočí dostal dóm barokové oltáre, maľba na hlavnom oltári zobrazuje ukameňovanie sv. Štefana, prvého kresťanského mučeníka a patróna chrámu.
Sansára

Sansára (-sanskritský a pálijský kmeň (písmom dévanágarí: संसार); sanskritský nominatív: sansárah; pálijský nominatív: sansáró; význam: "neustále putovanie") alebo nepresne samsára je v budhizme, hinduizme, džinizme a ďalších príbuzných nábožensko-filozofických systémoch pojem pre cyklickú existenciu, neustály kolobeh vzniku a zániku, v ktorom sa nachádzajú bytosti. Kým sú v sansáre, nachádzajú sa pod vplyvom ilúzií mysle a prežívajú utrpenie.
Toto utrpenie má svoju príčinu v negatívnych dojmoch, ktoré bytosti zasievajú svojim negatívnym konaním na úrovni tela, reči a mysle. Oslobodenie od utrpenia a od rušivých závojov negatívnych emócií, dosiahnuté skrze prebudenie, sa v budhizme nazýva nirvána, v hinduizme mókša.
Za nástroje pre prekonanie cyklickej existencie sú obvykle považované: morálne konanie (karmajoga, hinduizmus), uctievanie (hinduizmus), meditácia (hinduizmus, budhizmus) a askéza (hinduizmus a niektoré smery budhizmu).
Konečným vyslobodením zo sansáry je podľa budhistov parinirvána alebo veľká nirvána - definitívne oslobodenie, ktoré dosiahne prebudená bytosť (budha alebo arhat) v okamihu svojej fyzickej smrti. 
V budhizme diamantovej cesty sú často pri spôsobe ako sa vyslobodiť zo sansáry spomínané tri piliere: verifikovateľné informácie, meditácia a prostriedky ako upevniť dosiahnuté úrovne vedomia.
Podľa Áčarju Šankaru je sansára kolobeh znovurodenia sa, z ktorého sa možno vyslobodiť (mókša) iba zbavením sa avidje .
Malá nirvána

Malá nirvána (-termín L.O. Nydahla) alebo vyslobodenie alebo oslobodenie je v budhizme stav arhata, t.j. stav, ktorý je bez utrpenia a bez rušivých závojov negatívnych emócií. 
V južnom budhizme (théraváde) je tento stav považovaný za jediný cieľ, ktorý možno v tomto historickom období dosiahnuť. Naproti tomu v mahájánovom budhizme a vo vadžrajáne (t.j. diamantovej ceste) je považovaný za cieľ stav osvietenie (veľká nirvána), ktorý potom navyše zahŕňa zbavenie sa zmätených pocitov a stuhnutých predstáv, ktoré zahaľujú jasnú a žiarivú podstatu mysle. Oslobodenie je z pohľadu máhajánového budhizmu prvou úrovňou realizácie bódhisattvu.
Železný Brod

Železný Brod () je mesto v Česku v okrese Jablonec nad Nisou v Libereckom kraji, zhruba 11 km juhovýchodne od Jablonca nad Nisou. 1. januára 2013 tu žilo 6 354 obyvateľov, z toho 3 085 mužov a 3 269 žien, pričom priemerný vek v meste bol 42,4 roka (muži 40,5 roka, ženy 44,2 roka).
Prvá písomná zmienka o Brode pochádza z roku 1352.
Mesto Železný Brod leží v údolí rieky Jizera na samom juhozápade Krkonošského podhoria; je rozcestím pre turistické výpravy do Krkonôš, Jizerských hôr a Českého raja.
Pamiatky.
Významné budovy z 20. storočia.
Budova "Strednej umeleckopriemyselnej školy sklárskej" pochádza z roku 1920, vystavaná bola, aby podporila rozvoj vtedajšieho sklárskeho priemyslu. Hlavnými zakladateľmi boli profesori pražskej VŠUP (sochár J. Brychta, Z. Juna, L. Přenosil a ďalší spolu s prvým riaditeľom Aloisom Metelákom.
Budova "kina" bola postavená v roku 1964. Vedúcim architektom bol Karel Hubáček, ktorý okrem iného projektoval architektonické skvosty akým je budova vysielača Ještěd alebo Kino Máj v Doksoch. Kino bolo osadené novou digitálnou technológiou v roku 2012 a v súčasnej dobe funguje ako Kultúrne centrum KC KINO, ktoré sa stalo mladým kreatívnym priestorom plne pretkaným atmosférou 60. rokov.
Pěnčín

Pěnčín môže byť:
Zlatá Olešnice

Zlatá Olešnice môže byť:
Josefův Důl (okres Jablonec nad Nisou)

Josefův Důl je obec v Česku v okrese Jablonec nad Nisou v Libereckom kraji. 1. januára 2013 tu žilo 907 obyvateľov, z toho 486 mužov a 421 žien, pričom priemerný vek v obci bol 44,3 roka (muži 43,0 roka, ženy 45,9 roka).
Maršovice (okres Jablonec nad Nisou)

Maršovice je obec v Česku v okrese Jablonec nad Nisou v Libereckom kraji. 1. januára 2012 tu žilo 523 obyvateľov, z toho 267 mužov a 256 žien, pričom priemerný vek v obci bol 40,3 roka (muži 39,9 roka, ženy 40,8 roka).
Skuhrov (okres Jablonec nad Nisou)

Skuhrov je obec v Česku v okrese Jablonec nad Nisou v Libereckom kraji. 1. januára 2012 tu žilo 526 obyvateľov, z toho 249 mužov a 277 žien, pričom priemerný vek v obci bol 41,5 roka (muži 40,3 roka, ženy 42,6 roka).
Vlastiboř (okres Jablonec nad Nisou)

Vlastiboř (okres Jablonec nad Nisou) je obec v Česku v okrese Jablonec nad Nisou v Libereckom kraji. 1. januára 2012 tu žilo 137 obyvateľov, z toho 69 mužov a 68 žien, pričom priemerný vek v obci bol 49,0 roka (muži 46,4 roka, ženy 51,7 roka).
Zásada (okres Jablonec nad Nisou)

Zásada je mestečko v Česku v okrese Jablonec nad Nisou v Libereckom kraji. 1. januára 2012 tu žilo 890 obyvateľov, z toho 435 mužov a 455 žien, pričom priemerný vek v obci bol 42,5 roka (muži 41,6 roka, ženy 43,3 roka).
Bílá (okres Liberec)

Bílá je obec v Česku v okrese Liberec v Libereckom kraji. 1. januára 2012 tu žilo 865 obyvateľov, z toho 438 mužov a 427 žien, pričom priemerný vek v obci bol 39,2 roka (muži 37,9 roka, ženy 40,6 roka).
Bílý Kostel nad Nisou

Bílý Kostel nad Nisou () je obec v Česku v okrese Liberec v Libereckom kraji. 1. januára 2012 tu žilo 920 obyvateľov, z toho 477 mužov a 443 žien, pričom priemerný vek v obci bol 39,4 roka (muži 37,9 roka, ženy 41,1 roka).
Bílý Potok

Bílý Potok je obec v Česku v okrese Liberec v Libereckom kraji. 1. januára 2012 tu žilo 686 obyvateľov, z toho 341 mužov a 345 žien, pričom priemerný vek v obci bol 41,1 roka (muži 40,5 roka, ženy 41,7 roka).
Bulovka (okres Liberec)

Bulovka je obec v Česku v okrese Liberec v Libereckom kraji. 1. januára 2012 tu žilo 882 obyvateľov, z toho 460 mužov a 422 žien, pričom priemerný vek v obci bol 37,1 roka (muži 36,4 roka, ženy 37,8 roka).
Cetenov

Cetenov () je obec v Česku v okrese Liberec v Libereckom kraji. 1. januára 2012 tu žilo 122 obyvateľov, z toho 64 mužov a 58 žien, pričom priemerný vek v obci bol 43,0 roka (muži 43,9 roka, ženy 41,9 roka).
Černousy

Černousy () sú obec v Česku v okrese Liberec v Libereckom kraji. 1. januára 2012 tu žilo 363 obyvateľov, z toho 193 mužov a 170 žien, pričom priemerný vek v obci bol 39,2 roka (muži 37,2 roka, ženy 41,6 roka).
Český Dub

Český Dub je mesto v Česku v okrese Liberec v Libereckom kraji. 1. januára 2012 tu žilo 2 797 obyvateľov, z toho 1 391 mužov a 1 406 žien, pričom priemerný vek v meste bol 43,4 roka (muži 41,1 roka, ženy 45,6 roka).
Čtveřín

Čtveřín je obec v Česku v okrese Liberec v Libereckom kraji. 1. januára 2012 tu žilo 474 obyvateľov, z toho 251 mužov a 223 žien, pričom priemerný vek v obci bol 39,7 roka (muži 38,1 roka, ženy 41,6 roka).
Bílá

Bílá môže byť:
Dětřichov (okres Liberec)

Dětřichov je obec v Česku v okrese Liberec v Libereckom kraji. 1. januára 2012 tu žilo 733 obyvateľov, z toho 354 mužov a 379 žien, pričom priemerný vek v obci bol 37,7 roka (muži 37,3 roka, ženy 38,1 roka).
Dlouhý Most

Dlouhý Most je obec v Česku v okrese Liberec v Libereckom kraji. 1. januára 2012 tu žilo 781 obyvateľov, z toho 398 mužov a 383 žien, pričom priemerný vek v obci bol 37,3 roka (muži 36,4 roka, ženy 38,2 roka).
Dolní Řasnice

Dolní Řasnice je obec v Česku v okrese Liberec v Libereckom kraji. 1. januára 2012 tu žilo 539 obyvateľov, z toho 280 mužov a 259 žien, pričom priemerný vek v obci bol 37,9 roka (muži 37,3 roka, ženy 38,7 roka).
Frýdlant

Frýdlant je mesto v Česku v okrese Liberec v Libereckom kraji. 1. januára 2013 tu žilo 7 565 obyvateľov, z toho 3 696 mužov a 3 869 žien, pričom priemerný vek v meste bol 40,6 roka (muži 39,0 roka, ženy 42,0 roka). Mestom preteká rieka Smědá.
Habartice

Habartice je obec v Česku v okrese Liberec v Libereckom kraji. 1. januára 2013 tu žilo 484 obyvateľov, z toho 253 mužov a 231 žien, pričom priemerný vek v obci bol 38,5 roka (muži 36,3 roka, ženy 40,9 roka). Narodil sa tu Rudolf Pilfousek
Hejnice (okres Liberec)

Hejnice () sú mesto na severe Česka vo Frýdlantskom výbežku Libereckého kraja. Od krajského aj okresného mesta Liberca leží asi 16 kilometrov severovýchodným smerom. Žije v ňom približne 2 700 obyvateľov. 
Prvá písomná zmienka síce pochádza z roku 1381, avšak povesť miesto spomína už v 13. storočí, kedy tu malo dôjsť k zázraku uzdravenia rodiny sitára zo susednej obce odmenou za ním zakúpenú a sem donesenú sošku Panny Márie. Z lokality sa stalo pútnické miesto, na ktorom neskôr vznikol kostol. Po niekoľkých storočiach pribudol františkánsky kláštor a kostol bol prestavaný v barokovom štýle a zasvätený Navštíveniu Panny Márie. Počas 19. storočia v obci vznikali priemyselné továrne (porcelánky, papierne a textilky), ďalej škola a od roku 1900 je do Hejnic privedená železničná trať. Rozvoj obce zapríčinil 31. júla 1917 jej povýšenie na mesto uskutočnené rozhodnutím Karola I. Počas prvej republiky Hejnice ďalej prosperovali a panoval tu čulý kultúrny ruch. Po druhej svetovej vojne a odsunu tunajšieho nemeckého obyvateľstva však počet obyvateľov aj cez zosťahovávanie rodín z československého vnútrozemia klesal. Počas apríla 1950 došlo v rámci Akcie K k prepadnutiu miestneho kláštora, z ktorého bol vytvorený internačný tábor pre rehoľníkov nútených pracovať v blízkych továrňach. Chátrajúci kláštor po roku 1989 prešiel obnovou a roku 2001 sa opätovne otvoril ako „Medzinárodné centrum duchovnej obnovy“. Počas leta roku 2010 však mesto postihli záplavy, ktoré zničili jeho časť.
Mesto tvoria dve časti, a síce Hejnice a Ferdinandov. Nachádza sa v doline na severnom úbočí Jizerských hôr, preteká ním rieka Smědá, prechádza tadiaľ cesta II/290 a železničná trať číslo 038. Má vlastný poštový úrad, materskú, základnú a strednú odbornú školu, je tu služobňa polície aj zbrojnica miestnych dobrovoľných hasičov. Nachádza sa tu tiež futbalové ihrisko, na ktorom hrá svoje zápasy miestny FK Hejnice.
K tunajším významným pamiatkovo chráneným stavbám patria popri kláštore a kostole tiež barokové božie muky a cestný most pri kostole. Pravidelne sa začiatkom leta konajú Hejnické slavnosti a na jeseň potom turistický pochod "Putovanie po stopách Železnej koruny" spolu s festivalom trampskej a folkovej hudby Jizerská nota. Od leta do jesene prebieha v kostole tradičný festival organovej hudby.
Osobnosti.
S mestom sú spëté tieto osobnosti:
Heřmanice (okres Liberec)

Heřmanice sú obec v Česku v okrese Liberec v Libereckom kraji. 1. januára 2012 tu žilo 229 obyvateľov, z toho 125 mužov a 104 žien, pričom priemerný vek v obci bol 41,5 roka (muži 40,3 roka, ženy 43,0 roka).
Dětřichov

Dětřichov môže byť:
Hlavice (okres Liberec)

Hlavice je obec v Česku v okrese Liberec v Libereckom kraji. 1. januára 2012 tu žilo 223 obyvateľov, z toho 107 mužov a 116 žien, pričom priemerný vek v obci bol 47,2 roka (muži 44,9 roka, ženy 49,4 roka).
Hodkovice nad Mohelkou

Hodkovice nad Mohelkou sú mesto v Česku v okrese Liberec v Libereckom kraji. 1. januára 2012 tu žilo 2 779 obyvateľov, z toho 1 370 mužov a 1 409 žien, pričom priemerný vek v meste bol 40,5 roka (muži 39,4 roka, ženy 41,7 roka).
Horní Řasnice

Horní Řasnice je obec v Česku v okrese Liberec v Libereckom kraji. 1. januára 2012 tu žilo 248 obyvateľov, z toho 133 mužov a 115 žien, pričom priemerný vek v obci bol 38,9 roka (muži 36,7 roka, ženy 41,5 roka).
Hrádek nad Nisou

Hrádek nad Nisou je mesto v Česku v okrese Liberec v Libereckom kraji. 1. januára 2012 tu žilo 7 633 obyvateľov, z toho 3 846 mužov a 3 787 žien, pričom priemerný vek v meste bol 39,9 roka (muži 38,0 roka, ženy 41,7 roka).
Chotyně

Chotyně () je obec v Česku v okrese Liberec v Libereckom kraji. 1. januára 2012 tu žilo 930 obyvateľov, z toho 470 mužov a 460 žien, pričom priemerný vek v obci bol 38,6 roka (muži 37,5 roka, ženy 39,7 roka).
Chrastava

Chrastava je mesto v Česku v okrese Liberec v Libereckom kraji. 1. januára 2012 tu žilo 6 243 obyvateľov, z toho 3 113 mužov a 3 130 žien, pričom priemerný vek v meste bol 39,0 roka (muži 37,6 roka, ženy 40,4 roka).
Janův Důl

Janův Důl () je obec v Česku v okrese Liberec v Libereckom kraji. 1. januára 2012 tu žilo 150 obyvateľov, z toho 68 mužov a 82 žien, pričom priemerný vek v obci bol 40,5 roka (muži 39,3 roka, ženy 41,5 roka).
Jeřmanice

Jeřmanice je obec v Česku v okrese Liberec v Libereckom kraji. 1. januára 2012 tu žilo 463 obyvateľov, z toho 242 mužov a 221 žien, pričom priemerný vek v obci bol 37,8 roka (muži 37,8 roka, ženy 37,7 roka).
Hejnice

Hejnice môžu byť:
Jindřichovice pod Smrkem

Jindřichovice pod Smrkem je obec v Česku v okrese Liberec v Libereckom kraji. 1. januára 2013 tu žilo 662 obyvateľov, z toho 312 mužov a 350 žien, pričom priemerný vek v obci bol 42,4 roka (muži 41,8 roka, ženy 43,0 roka).
Kryštofovo Údolí

Kryštofovo Údolí je obec v Česku v okrese Liberec v Libereckom kraji. 1. januára 2012 tu žilo 340 obyvateľov, z toho 187 mužov a 153 žien, pričom priemerný vek v obci bol 40,0 roka (muži 40,2 roka, ženy 39,8 roka).
Křižany

Křižany sú obec v Česku v okrese Liberec v Libereckom kraji. 1. januára 2012 tu žilo 824 obyvateľov, z toho 407 mužov a 417 žien, pričom priemerný vek v obci bol 39,9 roka (muži 39,7 roka, ženy 40,2 roka).
Lázně Libverda

Lázně Libverda je kúpeľná obec v Česku v okrese Liberec v Libereckom kraji. 1. januára 2012 tu žilo 462 obyvateľov, z toho 230 mužov a 232 žien, pričom priemerný vek v obci bol 40,3 roka (muži 38,6 roka, ženy 42,0 roka). Leží v Jizerských horách, asi 1 km severne od Hejnic, 13 km východne od Frýdlantu a preteká ňou Libverdský potok. V obci je materská škôlka a základná škola.